b'\n_START_ARTICLE_\nAlkkianlampi\n_START_SECTION_\nMaantietoa\n_START_PARAGRAPH_\nLammen pituus on 400 metri\xc3\xa4, leveys 350 metri\xc3\xa4 ja sen pinta-ala on 8,2 hehtaaria. Se sijaitsee Alkkianvuoren pohjoispuolella laajan suoalueen halkaisevan harjujakson reunalla. Lampeen laskee seitsem\xc3\xa4n ojaa, joista osa ovat soiden ojituksien laskuojia. L\xc3\xa4nnest\xc3\xa4 lampeen laskee Iso-Kouran laskuoja. Lammen oma laskuoja l\xc3\xa4htee lammen pohjoisp\xc3\xa4\xc3\xa4st\xc3\xa4 ja luikertelee luontaisen oloisena soiden l\xc3\xa4pi yhtyen lopuksi Lylyluomaan. Lylyluoma yhtyy vuorostaan K\xc3\xa4rpp\xc3\xa4luomaan puolen kilometrin p\xc3\xa4\xc3\xa4ss\xc3\xa4. Rantaviivan pituus on 1,3 kilometri\xc3\xa4. Rannat ovat p\xc3\xa4\xc3\xa4osin suota, mutta etel\xc3\xa4ss\xc3\xa4 Alkkianvuoren rinne ja koillisrannat ovat kangasmets\xc3\xa4\xc3\xa4. Vuoren rinteeseen lammen rantaan on rakennettu retkeilev\xc3\xa4lle yleis\xc3\xb6lle pys\xc3\xa4hdyspaikka, jossa on my\xc3\xb6s hirsirakenteinen kota. Kodalle johtaa tie, joka kiert\xc3\xa4\xc3\xa4 lammeen etel\xc3\xa4puolelta, haarautuu yhdystielt\xc3\xa4 13311 Kuivasj\xc3\xa4rven kyl\xc3\xa4ss\xc3\xa4. Karvian ja Parkanon v\xc3\xa4linen raja kulkee 200 metrin p\xc3\xa4\xc3\xa4ss\xc3\xa4 lammen rannasta.\n_START_SECTION_\nLuonto\n_START_PARAGRAPH_\nJ\xc3\xa4rven etel\xc3\xa4ranta kuuluu Alkkianvuoren rinteeseen. Vuoren huippu on 201 metri\xc3\xa4 korkealla ja se kohoaa 46 metri\xc3\xa4 lammen vedenpinnasta. Kodalta l\xc3\xa4htee merkitty ja opastettu luontopolku, joka kiert\xc3\xa4\xc3\xa4 vuoren rinteit\xc3\xa4 joka puolelta.'